Vindobona estió una ciudat romana situata chunto a o río Danubio, en l'alta Panonia y correspondient a l'actual ciudat de Viena, capital d'Austria. Orichinalment estió una ciudat celta y baixo dominio román se convirtió en municipio. Mientres un periodo de tiempo se dició Juliobona (Iouliobona). Yera situata a o piet d'o mont Cetius, y estió una d'as prencipals estacions melitars romanas d'o Danubio, y dimpués seu d'a flota d'o Danubio (antis situata en Carnuntum) y d'a Legio X Gemina. L'emperador Marco Aurelio morió en a ciudat.